ศาล รธน. เลื่อนพิจารณาสมาชิกภาพ ส.ส.อภิสิทธิ์ เหตุยังไม่ได้ข้อยุติ
ศาลรัฐธรรมนูญเลื่อนพิจารณาสมาชิกภาพ ส.ส.ของนายอภิสิทธิ์ เวชชาชีวะ กรณีใช้เอกสารเท็จขึ้นทะเบียนทหาร เหตุยังไม่ได้ข้อยุติ10 ก.ค.56 ศาลรัฐธรรมนูญเลื่อน การพิจารณาเรื่องพิจารณาที่ 7/2556 เรื่องประธานสภาผู้แทนราษฏรส่งคำร้องของสมาชิกสภาผู้แทนราษฏร กรณีขอให้ศาลรัฐธรรมนูญพิจารณาวินิจฉัยตาม รัฐธรรมนูญ ม. 91 ว่า สมาชิกภาพสมาชิกสภาผู้แทนราษฎรของนายอภิสิทธิ เวชชาชีวะ สิ้นสุดลงตามรัฐธรรมนูญ ม.106 (5) ประกอบ ม.102 (6) หรือไม่โดยที่ประชุมศาลรัฐธรรมนูญเห็นว่า ยังมีปัญหาข้อกฏหมายบางประการที่พิจารณาแล้วยังไม่ได้ข้อยุติข้อเท็จจริงตามคำร้องนี้สรุปได้ว่า สมาชิกสภาผู้แทนราษฏร จำนวน 134 คน อาศัยตามบทบัญญัติของรัฐธรรมนูญ ม. 91 วรรค 1 เข้าชื่อเสนอคำร้องต่อประธานสภาผู้แทนฯ เพื่อขอให้ส่งคำร้องให้ศาลรัฐธรรมนูญพิจารณาวินิจฉัยว่า สมาชิกภาพ ส.ส.ของนายอภิสิทธิ์ เวชชาชีวะ สิ้นสุดลงตามรัฐธรรมนูญ ม.106 (5) ประกอบ ม.102 (6) หรือไม่ เนื่องจากกระทรวงกลาโหมได้มีคำสั่งปลด ร.ต.อภิสิทธิ์ ออกจากราชการเป็นนายทหารกองหนุนสาเหตุมาจากเมื่อวันที่ 2 มิ.ย.31 ว่าที่ ร.ต.อภิสิทธิ์ รักษาการอาจารย์ส่วนการศึกษาโรงเรียน จ.ป.ร. ได้ใช้เอกสารในใบสำคัญ สด.ต แทนฉบับที่ชำรุดสูญหาย ลงวันที่ 8 มิ.ย.31 อันมีข้อความสาระสำรัญอันเป็นเท็จ(ถือว่าเป็นเอกสารเท็จ) ไปประกอบการขึ้นทะเบียนกองประจำการ ณ จว.น.ย. จนทำให้เจ้าหน้าที่สัสดีผิดหลงออกใบสำคัญ สด.3 ลงวันที่ 2 มิ.ย.31 ขึ้นทะเบียนกองประจำการ ว่าที่ ร.ต.อภิสิทธิ์ หมายเลขทะเบียน ท.บ.2531 ก.ท. 10803 อันเป็นการกระทำที่ละเมิดศีลธรรม จริยธรรม และแบบทำเนียมทหารของนายทหารสัญญาบัตร เป็นการกระทำไม่สุจริตเพื่อประโยชน์แห่งตน เป็นการทุจริตประพฤติมิชอบในวงราชการ ผิดวินัยทหารอย่างร้ายแรง ไม่สมควรให้อยู่ในราชการต่อไปนับแต่วันกระทำผิด และคณะกรรมการของกระทรวงกลาโหมได้พิจารณาแล้ว เห็นว่ามีเหตุอันสมควรให้ลงโทษเนื่องจากกระทำผิดทางวินัย ตาม พ.ร.บ.ว่าด้วยวินัยทหาร พ.ศ.2476 โดยปลดออกจากราชการ ตามคสั่งกระทรวงกลาโหม ที่ 1163/2555 ลงวันที่ 8 พ.ย.55
ศาลรัฐธรรมนูญเลื่อนพิจารณาสมาชิกภาพ ส.ส.ของนายอภิสิทธิ์ เวชชาชีวะ กรณีใช้เอกสารเท็จขึ้นทะเบียนทหาร เหตุยังไม่ได้ข้อยุติ 10 ก.ค.56 ศาลรัฐธรรมนูญเลื่อน การพิจารณาเรื่องพิจารณาที่ 7/2556
ทหาร,รัฐธรรมนูญ ม. 91,ศาลรัฐธรรมนูญ,สมาชิกภาพ,สมาชิกสภาผู้แทนราษฏร,อภิสิทธิ์ เวชชาชีวะ,เอกสารเท็จขึ้นทะเบียนทหาร